Jonges lees e-boeke eerder op selfone | Nuus24
Jonges lees e-boeke eerder op selfone
Elektroniese boeke verkoop beter op Amazon
New York – 'n Nuwe studie toon dat daar 'n duidelike generasiegaping is by e-boek-lesers.Lesers onder 30 verkies om hulle e-boeke op selfone en rekenaars te lees, terwyl ouer lesers spesifieke toestelle soos die Kindle verkies.Dié nuwe studie deur die Pew Research Center toon dat meer as die helfte van e-boek-lesers tussen die ouderdom van 16 en 29 verkies om hul e-boeke op 'n rekenaar of skootrekenaar te lees, terwyl 40% hulle selfone gebruik. Slegs 25% van lesers in dié ouderdomsgroep gebruik 'n e-leser. Sowat 46% van respondente bo die ouderdom van 30 verkies egter 'n e-leser, en slegs 25% lees e-boeke op hul selfone.'n Verslag oor die studie se bevindings, wat Dinsdag gepubliseer is, toon ook dat tieners minder geneig is om 'n e-boek te lees as hulle ouer vriende. Ongeveer 12% van respondente tussen die ouderdom van 16 en 17 het die afgelope jaar 'n e-boek gelees, terwyl 21% tussen die ouderdom van 18 en 24 e-boeke geniet. Dié syfer styg tot 25% vir mense tussen die ouderdom van 30 en 39.– Volg Nuus24 op Twitter.
Goeie punt Phil - lyk my die stres hou ons aan die gang!!